અગાઉ ટોસ જીતીને બેટિંગ કરવા ઉતરેલી સાઉથ આફ્રિકાની ટીમે શરૂઆતની પાંચ ઓવર્સમાં જ ટોચની ત્રણ વિકેટ્સ ગુમાવી દીધી. આ ત્રણેય વિકેટ ભુવનેશ્વર કુમારે ઝડપી. ત્યારબાદ એબી ડી વિલિયર્સ (65) અને કેપ્ટન ફાફ ડુ પ્લેસિસે (62) ચોથી વિકેટ માટે 114 રન જોડ્યા. પ્રથમ ટેસ્ટ રમી રહેલા જસપ્રીત બુમરાહે ડિ વિલિયર્સને આઉટ કરી આ ભાગીદારી તોડી. બાદમાં હાર્દિક પંડ્યાએ ડુ પ્લેસિસને આઉટ કરી સાઉથ આફ્રિકાને બેકફૂટ પર લાવી દીધું. આ સમયે આફ્રિકાનો સ્કોર 5 વિકેટે 142 રન હતો.